જનતા દળ-એસના કુમારસ્વામી શનિવારે સાંજે રાજ્યપાલ વજુભાઈ વાળાને મળ્યા હતા અને સરકાર રચવા માટે પેશકશ કરી હતી. કુમારસ્વામી મુખ્યમંત્રી પદે બુધવારે ૧૨.૩૦ કલાકે તેમની કેબિનેટ સાથે શપથ લેશે. સરકારમાં કોંગ્રેસ જોડાશે અને તેમાં તેને સારાં મંત્રાલયો પણ ફાળવાશે. સૂત્રોના જણાવ્યા પ્રમાણે, કોંગ્રેસના નેતા જી પરમેશ્વરને ડેપ્યુટી મુખ્યમંત્રીનું પદ મળી શકે છે. તેની સાથે તેઓ ગૃહ ખાતું પણ સંભાળશે. કુમારસ્વામી પોતાની પાસે નાણાં ખાતું રાખે તેવી સંભાવના છે.